Orele online întrerupte de filme porno la un liceu din Cluj. Poliţia a deschis un dosar penal.
Orele online de la un liceu din Cluj sunt întrerupte de filme porno. Directorul adjunct spune că un elev ar fi furnizat datele de acces unei persoane străine. A fost deschis un dosar penal pentru infracțiunea de acces ilegal la un sistem informatic.
Liceul de Arte Vizuale "Ladea Romulus" din Cluj-Napoca este în mijlocul unui scandal, după ce persoane necunoscute s-au conectat la platforma Adservio pentru a difuza materiale interzise minorilor în timpul orelor online, potrivit Monitorul Cluj.Pe lângă filmele cu conţinut pornografic, cei care intră pe platformă fac tot posibilul pentru a deranja orele. Singura metodă prin care cineva poate accesa orele online este să fie în posesia datelor de acces, ceea ce s-a şi întâmplat.Claudia Rusu, directorul adjunct al liceului, a spus că nu este prima dată când pe platformă intră persoane din afara şcolii."Concret, un elev din clasa a VII-a, ar fi furnizat datele de acces sau linkul întâlnirii pe platformă unei persoane străine, care a intrat online la ora de latină și a deranjat cursurile. Știa ce elev lipsește și intra în numele acestuia, iar profesorul credea că este copilul respectiv.Incidente au mai avut loc săptămânile trecute, în februarie, în timpul cursurilor online, dar nu atât de grave. Platforma Adservio generează acces relativ sigur pentru elevi, care au user și parolă, altfel nu se poate intra.După primele incidente, am schimbat toate conturile și parolele elevilor, dar situația s-a repetat. Am luat măsuri, la noi nu e voie ca elevii să intre cu camera video închisă la orele online, am făcut ședințe cu părinții", a spus Rusu pentru Cluj24.În urma sesizărilor făcute de părinţi, dar şi de liceu, a fost deschis un dosar penal pentru infracțiunea de acces ilegal la un sistem informatic, iar ancheta este în desfăşurare.